અત્યારે તમારામાં પ્રચૂર માત્રામાં શક્તિનો સંચાર થશે પરંતુ જો તમારી શક્તિઓને યોગ્ય દિશામાં ન વાળી તો મોટું નુકસાન થઈ શકે છે. જે જાતકોને હાડકાં, આંખો, સ્નાયુ, એલર્જી સંબંધિત બીમારી છે તેમણે પહેલા પંદર દિવસ ખાસ કાળજી રાખવી. જો કે પ્રથમ અઠવાડિયા બાદ આ સ્થિતિમાં ક્રમશઃ સુધારો થશે. જીવનસાથીના મામલે વિચારીને નિર્ણય લેવો. મહિનાના ઉત્તરાર્ધમાં જમીન-મકાનના કામકાજ રોકવાથી અને થોડી રાહ જોવાથી લાભ થશે. જીવનસાથીના કારણે લાભ થઈ શકે છે, તે તમારા કામમાં મદદરૂપ થશે. 20 તારીખ બાદ વ્યાવસાયિક સ્તરે કામકાજમાં સુધારો થવાના યોગ છે. જેના કારણે તમારા ઉત્સાહમાં વૃદ્ધિ થશે. નોકરિયાત વર્ગ હાથમાં આવેલા કાર્યને સરળતાથી પૂર્ણ કરી શકશે અને આત્મવિશ્વાસ વધશે.